[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000014", "text": "Rhai o'r cyfranogwyr gyda John Killick, partner y project a hwylusydd yn y gweithdai, a Donna Miles, hwylusydd yn y gweithdai.Yn ddiweddar, bu Prifysgol Bangor, mewn partneriaeth a\u0302 Gwasanaethau Cymdeithasol Sir y Fflint, a'r awdur enwog John Killick, yn dathlu eu project diweddaraf yn cefnogi pobl sydd a\u0302 dementia - Sgyrsiau Creadigol."}, {"text_idx": "#000016", "text": "\"Mae tystiolaeth gynyddol y gall y celfyddydau wella ansawdd bywyd a lles pobl hy\u0302n a phobl sy'n byw gyda dementia. Fodd bynnag, rydym wedi sylwi mewn projectau blaenorol bod y sesiynau hefyd yn fuddiol i'r staff gofal trwy eu helpu nhw i ddod i adnabod y preswylwyr yn well. Roedd y project hwn yn bartneriaeth cyffrous rhwng Prifysgol Bangor, Gwasanaethau Cymdeithasol Sir y Fflint a John Killick, sy'n flaenllaw yn y maes. Cynigiwyd dulliau ychwanegol i'r staff gofal er mwyn cynyddu eu sgiliau wrth ymwneud a\u0302'r preswylwyr i wella ansawdd bywyd preswylwyr cartrefi gofal ledled y Sir.\u201d"}, {"text_idx": "#000017", "text": "Bu'r project yn gweithio gyda phedwar ar ddeg o Gartrefi Gofal Sir y Fflint, gan gynnig gweithdai creadigol i'r staff er mwyn cynnig dulliau eraill newydd i gefnogi pobl sy'n byw gyda dementia ac i helpu ysgogi sgyrsiau gyda nhw."}, {"text_idx": "#000018", "text": "Roedd y sesiynau hyn yn defnyddio'r celfyddydau a dulliau creadigol eraill i sicrhau bod pobl sy'n byw gyda dementia yn gallu cael cysylltiad cadarnhaol ac ystyrlon i gefnogi eu lles. Roedd y gweithdai wedi helpu i wella sgiliau'r gweithwyr yn y cartrefi gofal fel bod ganddynt y dulliau i gefnogi pobl sy'n byw gyda dementia ac iddynt wneud cysylltiadau a chyfeillgarwch yn eu gweithgareddau o ddydd i ddydd."}, {"text_idx": "#000020", "text": "\"Mae'r holl gartrefi gofal wedi croesawu'r cyfle i gymryd rhan yn y project hwn. Maent yn gaffaeliad i'r Sir yn y ffordd y maent wedi dangos eu bod am wella bywydau pobl sy'n byw gyda dementia yn y cartrefi gofal.\""}, {"text_idx": "#000021", "text": "Cynhaliwyd y digwyddiad dathlu yn Nhafarn yr Horse and Jockey ym Mwcle, sydd wedi ennill cydnabyddiaeth am weithio tuag at fod yn dafarn sy'n croesawu pobl a\u0302 dementia yng Ngwobrau Deall Dementia Bwcle. Cynhaliwyd rhai o'r gweithdai yn yr Horse and Jockey hefyd."}, {"text_idx": "#000023", "text": "\"Roedd y project yn ddull newydd o weithredu, roeddem eisiau ei wneud yn brofiad gwahanol. Roedd ei gynnal mewn tafarn yn wahanol i ddechrau gan nad dyma'r lle arferol i gynnal sesiynau fel hyn, ond mae'r awyrgylch yn fwy hamddenol. Nid hyfforddiant ydoedd ond cyfle i'r staff ddysgu ohonynt eu hunain trwy farddoniaeth, lluniau, fideos, celf a chaneuon. Awgrymwyd gweithgareddau iddynt roi cynnig arnyn nhw yn o\u0302l yn y cartrefi ac roeddwn i ar gael i'w mentora yn ystod y project.\""}, {"text_idx": "#000024", "text": "Yn sgil llwyddiant y project, mae Gwasanaethau Cymdeithasol Sir y Fflint wedi sicrhau cyllid ychwanegol i barhau a\u0302'r gweithdai ar gyfer cartrefi gofal ledled Sir y Fflint i ddatblygu'r cyfle ymhellach trwy gynnwys gofalwyr teuluol a'r rhai sy'n gweithio mewn asiantaethau gofal cartref yn y sir."}, {"text_idx": "#000025", "text": "Dyddiad cyhoeddi: 24 Medi 2018"}]